
Z A P I S N I K
21. sjednice Vijeća Mjesnog odbora Miramare 

održane u srijedu, 22. veljače 2023. s početkom u 18 sati

u prostorijama Mjesnog odbora Miramare, Ulica Lavoslava Ružičke 26 
NAZOČNI ČLANOVI VIJEĆA: Lucija Makovica, Biljana Petrović, Miranda Vrcan Sušac, Joško Krolo, Ivan Damjanović
OSTALI NAZOČNI: Vladimir Novotny, I.J. i H.J.
Predsjedava: Lucija Makovica, predsjednica Vijeća.

Zapisnik vodi: Vladimir Novotny
Predsjednica konstatira da je nazočno 5 od 5 članova Vijeća, što znači da Vijeće može pravovaljano odlučivati te otvara 21. sjednicu Vijeća Mjesnog odbora.

Bez rasprave,  jednoglasno, Vijeće prihvaća tekst Zapisnika 20. sjednice Vijeća, održane u srijedu, 18. siječnja 2023., bez izmjena
Na prijedlog predsjednice Vijeće jednoglasno donosi slijedeći

DNEVNI RED:
1. Prijedlog Zaključka o redovitom održavanju staza u parku između Plivske ulice - Ul. grada Vukovara i Ul. Hrv. bratske zajednice.
2. Aktualna komunalna problematika.
3. Razno: pitanja, prijedlozi i obavijesti.
Ad. 1. Prijedlog Zaključka o redovitom održavanju staza u parku između Plivske ulice - Ul. grada Vukovara i Ul. Hrv. bratske zajednice
Članovi Vijeća primili su pisani materijal uz poziv, a predsjednica i usmeno informira nazočne o predmetu rasprave. Održana je rasprava nakon koje je
Vijeće jednoglasno

Na temelju članka 28. Poslovnika o radu Vijeća Mjesnog odbora Miramare, Vijeće Mjesnog odbora Miramare, na 21. sjednici, 22. veljače 2023., donijelo
Z A K LJ U Č A K

o redovitom održavanju staza u parku između Plivske ulice - Ul. grada Vukovara i Ul. Hrv. bratske zajednice
1. Vijeće Mjesnog odbora Miramare traži redovito pošljunčavanje i održavanje staza u parku između Plivske ulice - Ul. grada Vukovara i Ul. Hrv. bratske zajednice.
2. Ovaj se Zaključak dostavlja Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Zagreb, Ulica grada Vukovara 56 a, na daljnje postupanje.
Ad. 2.  Aktualna komunalna problematika
Na sjednici su bili građani I.J. i H.J.

I.J. kao predstavnik pravne osobe JURATH d.o.o. iznio je problematiku gradskog zemljišta oznake k.č.br. 1076 k.o. Trnje,  za koji su podnijeli zahtjev za zakup.

U raspravi su sudjelovali svi vijećnici naglasivši da je situacija u ovom trenutku van nadležnosti Vijeća Mjesnog odbora, a u slučaju ulaska u zakup od strane JURATH d.o.o VMO će ponovno otvoriti raspravu na ovu temu.
Građanin H.J. iznio sam problematiku parkiranja u Plivskoj ulici:

„- Ulica se naime renovirala prije nekoliko godina i tom je prilikom uklonjena živica sa sjeverne strane ulice, od kućnog broja 11 do19, koja je fizički dijelila travnatu i zelenu površinu od ulice.

Uklanjanjem iste otvorena je mogućnost za parkiranje vozila na toj zelenoj površini što vozači redovito i koriste pretvarajući livadu u blatnu kaljužu, na što i danas liči. 

Blato se svakim izlaskom tako parkiranog vozila prenosi i raznosi ulicom. S obzirom kako se tako parkira svakodnevno i po više desetaka vozila, za kišnih dana, a i danima nakon, zelena površina je sve manja, blatna kaljuža sve veća, a ulica blatnjavija prijeteći da će to blato začepiti odvodnu kanalizaciju,


Stoga bih Vas zamolio da se na sjevernoj strani ulice između kanala za oborinsku vodu i sada već gotovo bivšeg travnjaka stavi nekakva fizička barijera poput zaštite ograde klamerice ili neke druge prozračne fizičke barijere kako bi se u budućnosti spriječila takva vrsta parkiranja, devastacija travnjaka i nanošenja blata na ulice.“
Također, ukazao je i na problem zemljišta na kojem se parkiraju vozila između Plivske i Vrbavske ulice na kojem su rupe i šljunak koji se raznosi radi parkiranja automobila. On je naveo kako bi trebalo maknuti ovaj sloj i staviti novi jer im propada razina kuća. 

U raspravi su sudjelovali svi vijećnici i zaključeno je da će se ova problematika rješavati na idućim sjednicama VMO Miramare.

Ad. 3. Razno: pitanja, prijedlozi i obavijesti.

Pod točkom razno se raspravljalo o prometnoj i komunalnoj problematici.
KLASA: 024-08/23-003/297

URBROJ:  251-13-11-17/003-23-3
Zagreb, 22. veljače 2023.

Zapisnik sastavio:

Vladimir Novotny
Predsjednica

Vijeća Mjesnog odbora  
             Miramar
               Lucija Makovica
